wickkiey/tamil-wikipedia-chunked huggingface dataset:
# பட்டாம்பூச்சி

## பட்டாம் பூச்சியின் வளர்ச்சி நிலைகள்

### துணைதேடுதல்

முழுவளர்ச்சியடைந்த பட்டாம்பூச்சிகள் மலரிலிருந்து தேனை உறிஞ்சிப் பருகுவதும் உணவு தேடுவதுமாகப் பறந்து திரிந்தாலும், இனப்பெருக்கம் செய்வது அவைகளின் இன்றியமையாத வாழ்க்கைக்கூறாகும். ஆண் பூச்சியோ பெண் பூச்சியோ இணைவு விருப்பத்தை தெரிவிக்கவும் அறியவும் சில குறிப்புகளைப் பயன்படுத்துகின்றன. இவை கண்ணால் காணக்கூடியதாகவோ மணமாக உணரக்கூடியதாகவோ இருக்கும். கண்ணால் காணக்கூடிய குறிப்புகள் (குறிகைகள், signals), தன் இறக்கைகளில் உள்ள செதில்களை அசைத்து புற ஊதாக்கதிர்களை பல்வேறு விதமாக எதிர்வுகொள்ளச் செய்கின்றன. இவ்வகைக் குறிப்புகள் மூலம் தான் ஆணா, பெண்ணா, எந்த இனத்தைச் சேர்ந்த பட்டாம்பூச்சி என்பனவற்றைத் தெரிவிக்கின்றன. குறிப்புச் செய்திகள் (குறிகைகள்) சரியாக இருந்தால் அவ்வினத்தைச் சேர்ந்த எதிர்பால் (ஆண்-பெண் பால்) பூச்சி இணைய இசைவு தரும். இறக்கைகளின் செதிலில் மணம்பரப்பும் வேதியல் பொருட்களும் உண்டு. இம்மணம்பரப்பிகள் வெகுதொலைவு செல்லும் திறன் கொண்டவை. எனவே வெகு தொலைவில் உள்ள தன் இனப் பட்டாம்பூச்சியை ஈர்க்க வல்லது. பெரும்பாலான இனங்களில், ஆண் பூச்சியும் பெண் பூச்சியும் புணர்ந்த பின், ஆண் பூச்சி இறந்து விடுகின்றது. புணர்ந்த பின் சில மணிநேரத்திலேயே பெண்பூச்சியால் முட்டையிட இயலும். எனவே பெண் பட்டாம்பூச்சிகள் முட்டைகளையிட தகுந்த இடம் தேடிச்சென்று முட்டைகளை இடுகின்றன. ஒவ்வொரு பட்டாம்பூச்சியும் தன் வளர்ச்சியில் நான்கு நிலைகளைக் கடக்கின்றன. (1) முட்டைப் பருவம், (2) புழுப் பருவம் (குடம்பிப் பருவம்) (3) கூட்டுப்புழு பருவம், (4) இறக்கைகளுடன் பறக்கவல்ல முழுப் பட்டாம்பூச்சி நிலை.
# பட்டாம்பூச்சி

## பட்டாம் பூச்சியின் வளர்ச்சி நிலைகள்

### முட்டை

பட்டாம்பூச்சியின் முட்டைகள் பல அளவிலும் வடிவிலும் நிறத்திலும் காணப்படுவன. சில நம் கண்ணுக்கே தெரியாத மிகச்சிறியனவாயும், சில 2.5 மில்லி மீட்டர் வரையிலும் உள்ளன. பெரும்பாலானவை மஞ்சள் அல்லது இளம்பச்சை நிறத்தில் சிறு உருண்டை, நீளுருண்டை முதலிய வடிவங்களில் இருப்பவை. சில மழு மழுப்பாகவும், சில சொரசொரப்பாகவும், சில வரிகள் உடையதாகவும் இருக்கும். பெண் பட்டாம்பூச்சிகள் தம்முட்டைகளைப் பெரும்பாலும் பின்னர் முட்டையிலிருந்து பொரிக்கும் புழுவுக்கு உணவாக அமையக் கூடிய இலைகளில் இடுகின்றன. முட்டையை இடும்முன் முட்டையில் உள்ள சிறு துளை வழியாக தான் புணர்ந்தபொழுது கிடைத்த விந்துகளை இத்துளையில் இடுகின்றன. பின்னர் கோந்து போன்ற ஓர் ஒட்டும் நீர்மத்தால் முட்டைகளை ஒன்றாக ஒட்ட வைக்கின்றன. சில முட்டைகள் சில நாட்களிலேயே பொரிக்கின்றன. சில பொரிப்பதற்கு பல மாதங்கள் கடக்கின்றன. முட்டையில் இருந்து வெளி வரும் புழு தன் உணவைத் தானேதான் தேர்ந்து உண்ணவேண்டும்.
# பட்டாம்பூச்சி

## பட்டாம் பூச்சியின் வளர்ச்சி நிலைகள்

### குடம்பி

, பச்சைப்புழு, எரிபுழு, சடைப்பூச்சி, மயிர்க்கொட்டி, முசுக்கட்டைப்பூச்சி என்றும் அழைக்கப்படும்.]]
முட்டையில் இருந்து முதலில் வெளிவரும் புழுக்கள், மிகுதியாக இருக்கும் முட்டைகளையே உண்டுவிடும். பின்னர் அருகில் உள்ள இலைகளை உண்ணத் தொடங்கும். புழு நிலையில் இருக்கும் பொழுது மிக விரைவாக நிறைய உணவு உட்கொள்ளுகின்றது. ஒரு நாளிலேயே தன் உடல் எடையை விட அதிகமாக உணவு உட்கொள்ளும். இப்புழுக்கள் பார்ப்பதற்குப் பொதுவாக பச்சை நிறத்திலோ பழுப்பு நிறத்திலோ இருக்கும். சிலவற்றின் உடலில் வரிவரியாய் பல நிற அமைப்புகளும் கொண்டிருக்கும். சில புழுக்கள் உடலில் முடிகளுடன் இருக்கும். இவைகளை **கம்பளிப்புழுக்கள் அல்லது மயிர்க்கொட்டிகள்** என்றும் கூறுவர். இதன் வேறு பெயர்கள் கம்பளிப்பூச்சி, பச்சைப்புழு, எரிபுழு, சடைப்பூச்சி, மயிர்க்குட்டி (மயிர்க்கொட்டி என்றும் சொல்வர்), முசுக்கட்டைப்பூச்சி என்பனவாகும்.பொதுவாக புழுவின் உடல் அமைப்பு தன்னைத் தன் எதிரிகளிடம் இருந்து காப்பாற்றிக் கொள்ளுமாறு இருக்கும்.  
புழுவின் உடலில் தெளிவாக அடையாளம் காணுமாறு உடலுறுப்புகள் இருக்கும். உடலில் 14 பகுதிகள் மடிப்புகளாகத் தெரியும். முதல் பகுதியில் தலையும், அதில் இருக்கும் மெல்லும் வாய் உறுப்புகளும், இரு உணர்விழைகளும் இருக்கும். தலைப்பகுதியில் இரு புறமும் பக்கத்துக்கு ஆறு கண்களாக மொத்தம் பன்னிரண்டு கண்கள் இருக்கும். இக்கண்கள் உருவங்களைப் பார்க்க இயலாவிடிலும், வெளிச்சம் இருட்டு போன்ற ஒளியடர்த்தியை உணர வல்லவை.  
புழுவின் உடலில் உள்ள அடுத்த மூன்று பகுதிகளும் மார்புப் பகுதியாகும். இம்மூன்று பகுதிகளில் ஒவ்வொன்றிலும் இரு இணைக்கப்பட்ட கால்கள் வீதம் ஆறு கால்கள் உள்ளன. இவையன்றி பெரும்பாலான புழுக்களின் உடலின் ஏழாவது, எட்டாவது, ஒன்பதாவது, பத்தாவது பகுதிகளில் ஒரு பகுதிக்கு இரு கால் போன்ற உறுப்புகளுடன் எட்டு போலிக்கால்கள் உள்ளன. உடலின் இரு புறமும் உள்ள மூச்சுத்துளை வழியாக மூச்சு விடுகின்றது.  
புழுவின் வாய்ப்பகுதிக்குக் கீழே சற்று நீண்டு தொங்கிகொண்டு இருக்கும் ஒரு சிறு உறுப்பும் உண்டு. *கோந்துமிழி* என்னும் இப்பகுதியானது ஒட்டும் பண்புள்ள நீர்மத்தை நீரிழையாக வெளிவிடும் திறன் கொண்டது. இந்நீர்மம் உலர்ந்து பட்டுபோன்ற இழையாக மாறுகின்றது. இவ்வமைப்பு புழு ஊர்ந்து செல்லும் இடங்களுக்கு ஒரு பற்றுக்கோடாக இருந்து உதவுகின்றது. புழுவின் வால்புறம் ஒரு கால் போன்ற பற்றும் அமைப்பும் உள்ளது. இதனைக் குண்டிக்கால் அல்லது கழிவாய்க்கால் (anal proleg) எனலாம். புழு நிலையானது ஏறத்தாழ இரண்டு கிழமைகளே (வாரங்களே) நீடிக்கும். இக்காலத்தில் ஏராளமாக உணவை உண்ணுவதால் மிக விரைந்து உடல் பருக்கும். ஆனால் புழுவின் மேல் தோல் அதிகம் விரிவடைந்து தர இயலாது. அதனால் நீளவாக்கில் மேல் தோல் பிளவுறும். ஆனால் அப்படிப் பிளவுறும் முன்னர் உள்ளே ஒரு தோலுறை உருவாகும். மேற்தோலை *புற எலும்புறை* (exoskeleton) என்று அழைப்பர். புதிதாக உண்டான புற எலும்புறை இளகி இருப்பதால், உடல் வேண்டிய அளவு முதலில் விரிந்து கொடுக்கும். பிறகு புழுவானது அதிகம் அசையாமல் நகராமல் சில மணிநேரம் இருக்கும். இக்காலத்தில் புற எலும்புறை வலுவுற்று உறுதி பெறுகின்றது. இது போல புழுவானது தன் புற எலும்புறையை நான்கைந்து தடவை மாற்றும்.
# பட்டாம்பூச்சி

## பட்டாம் பூச்சியின் வளர்ச்சி நிலைகள்

### கூட்டுப் புழு

புழுவானது அந்நிலைக்கான முழு வளர்ச்சியை அடைந்தபின், அடுத்த நிலையாகிய கூட்டுப்புழு நிலைக்கு அணியமாகின்றது (தயாராகின்றது). ஒரு சில பட்டாம்பூச்சி இனங்களில், முழு வளர்ச்சி அடைந்த புழுவானது தன் கோந்துமிழி உறுப்பின் உதவியால் பட்டுநூல் போன்ற இழையை வெளியுமிழ்ந்து தன்னைச்சுற்றி ஒரு கூடு கட்டிக்கொள்ளுகின்றது. முற்றிலுமாய் தன்னுடலைச் சுற்றி நூலிழை போன்ற கூடு கட்டியபின், புழுவின் புற எலும்புறையானது தலைப்பக்கம் பிளவுற்று, அதன் வழியாக புழு பாதுகாப்பாக கூட்டுக்குள்ளேயே வெளிவந்து இருக்கும். இப்படி கூட்டுக்குள் இருக்கும் நிலையே கூட்டுப்புழு நிலை என்பதாகும். இப்படியாக கூட்டுப்புழு நிலையில் அசையாமல் சில நாட்கள் இருக்கும் (சில இனங்களில் இந்நிலை ஒராண்டுக்கு மேலேயும் இருக்கும்). இக்காலப்பகுதியில் கூட்டுக்குள் இருக்கும் புழுவானது வியப்பான மாறுதல்களுக்கு உள்ளாகின்றது. உடல் உறுப்புகள் உள்ளும் புறமுமாய் முற்றிலுமாய் உருமாறுகின்றது. பறக்க வல்ல செதில்களினால் ஆன இறக்கைகளும் முளைக்கின்றன.
# பட்டாம்பூச்சி

## பட்டாம் பூச்சியின் வளர்ச்சி நிலைகள்

### முழுப் பூச்சி நிலை

கூட்டுக்குள் முழு வளர்ச்சி அடைந்தபின், பட்டாம்பூச்சியானது இருந்து காலால் உந்தி கூட்டில் இருந்து வெளிப்படுகின்றது. இப்படி கூட்டில் இருந்து தன்னை விடுவித்துக்கொள்ள சில நிமிடங்களே ஆகும். வெளி வந்தவுடன், பட்டாம்பூச்சியின் இறக்கைகள் சற்று ஈரமாய் இருக்கும். புதிய புற எலும்புறையும் சற்று இளக்கமாக இருக்கும். வெளிவந்தவுடன் பட்டாம்பூச்சியானது தன்னுடைய உடற்தசையை இறுக்கி, காற்றையும் இரத்தத்தையும் அமுக்கித் தன்னுடலெங்கும் செலுத்துகின்றது. கூட்டுப்புழு நிலையில் இருந்து வெளியேறிய பட்டாம்பூச்சி ஏறத்தாழ ஒரு மணி நேரத்தில் இறக்கையை மேலும் கீழுமாய் அடித்துப் பறக்க அணியமாய் இருக்கும். முழுப் பூச்சிநிலையை அடைந்த பட்டாம்பூச்சிக்கு ஆறு நீளமான கால்களும், உறிஞ்சுகுழாய்களும், இரண்டு நீண்ட உணர்விழைகளும், ஒரு பக்கத்துக்கு இரண்டு இறக்கைகளாக நான்கு இறக்கைகளும், தலை-மார்பு-வயிறு என முப்பாகம் கொண்ட உடலுமாக தோற்றம் அளிக்கும். இப்படி முழுவளர்ச்சி அடைந்த பட்டாம் பூச்சி ஓரிரு கிழமைகள்தாம் (வாரங்கள்தாம்) வாழுகின்றன. ஒரு சில பட்டாம்பூச்சி இனங்கள் ஒராண்டு, ஒன்றரை ஆண்டு வரையும் வாழுகின்றன.
(வளரும்)
# பட்டாம்பூச்சி

## பட்டாம் பூச்சியின் வளர்ச்சி நிலைகள்

### வலசை போதல்

பட்டாம் பூச்சிகள் இலங்கையிலிருந்து மதுரைக்கு பருவகாலங்களில் வலசை வருவதாக கண்டறியப்பட்டுள்ளது.
# பட்டாம்பூச்சி

## பட்டாம் பூச்சியின் வளர்ச்சி நிலைகள்

### வகைகள்

இவற்றில் மதுரைப்பகுதியில் மட்டுமே 70 வகையான பட்டம்பூச்சிகள் காணப்படுகின்றன. அவற்றில் பருபலா வெள்ளையன், வெண்புள்ளி கருப்பன், மயில் அழகி, நீல வசீகரன் என்பன போன்ற பட்டம்பூச்சிகளும் இவற்றில் அடங்கும்.
# பட்டாம்பூச்சி

## தற்பாதுகாப்பு

பொதுவாகப் பறவைகள் எந்தப் பூச்சியைப் பார்த்தாலும் சாப்பிட்டுவிடும். ஆனால் பட்டாம்பூச்சிகளை பெரும்பாலும் பறவைகள் வேட்டையாடுவதில்லை. காரணம் அதிக வண்ணங்களோடு பளிச்சென்று இருக்கும் உயிரினங்கள் ஆபத்தானவை எனப் பறவைகளின் மூளையில் பதிவாகி இருக்கிறது.  
பட்டாம்பூச்சிகள் பெரும் பாலும் நச்சுச்செடிகளின் இலைகளில்தான் முட்டையிட்டு இனப்பெருக்கம் செய்யும். அந்த முட்டையிலிருந்து வெளிவரும் இளம் கம்பளிப்புழு, அந்த நச்சு இலைகளைத் தின்றே வளர்கிறது. இதனால், அதன் உடலிலேயே நச்சு கொஞ்சம் கொஞ்சமாகச் சேர்ந்துவிடுகிறது. பட்டாம்பூச்சியாக உருவெடுத்த பிறகும் இந்த நச்சுத்தன்மை நீடிக்கிறது என்கிறார்கள் ஆய்வாளர்கள். இது தெரியாமல் பறவைகள் பட்டாம்பூச்சியைக் கொத்தித் தின்றால் பறவைகளுக்கு உணவு ஒவ்வாமை ஏற்படுமாம்.
ஆனால் வயதான பிறகு பட்டாம்பூச்சியின் உடலில் விஷத்தன்மை குறைந்துவிடுமாம். அப்போது அதன் வண்ண நிறமும் மங்கிவிடும். இதைப் புரிந்து கொள்ளும் சில புத்திசாலிப் பறவைகள், பட்டாம்பூச்சியைக் கொத்தி தின்றுவிடுகின்றன.
# பட்டாம்பூச்சி

## வெளி புறவடிவவியல்

வளர்ந்த பட்டாம்பூச்சி நான்கு சிறகுகள்: முன்னிறகும் பின்னிறகும் வலப்பக்கத்திலும் இடப்பக்கத்திலும் உடலிக் காணப்படும். உடல் மூன்று கூறுகளாகப் பிரிக்கப்பட்டிருக்கும்: தலை, மார்பு மற்றும் அடிவயிறு. அவற்றுக்கு இரு உணர்கொம்புகளும், இரு கூட்டுகள் கண்கள், மற்றும் ஒரு உறிஞ்சுகுழல் காணப்படும்.
# பட்டாம்பூச்சி

## வண்ணத்துப்பூச்சிக்கும் விட்டில்பூச்சிக்கும் என்ன வேறுபாடு?

| வண்ணத்துப்பூச்சிகள் பெரும்பாலும் பகல் உலாவிகள் | விட்டில் பூசிகள் இரவு உலாவிகள் |
| --- | --- |
| ஒத்த உணர்கொம்புகளை உடையவை | மாறுபட்ட இறகு போன்ற / கூரிய உணர்கொம்புகளை உடையவை |
| கடிவாள திசு என்ற ஒரு முள் போன்ற அமைப்பு இல்லை | கடிவாள திசு என்ற ஒரு முள் போன்ற அமைப்பு ஒன்றாக இணைக்கப்பட்டு இருக்கும் |
| பிரகாசமானநிறம் உடையவை | மந்தநிறம் உடையவை |
| இறக்கைகள் ஒன்றாக நிமிர்ந்த நிலையில் அமைந்து இருக்கும் | இறக்கைகள் தங்கள் பக்க ஓய்வு நிலையில் அமைந்து இருக்கும் |
| மெல்லிய உடல் உடையவை | தடித்த உடல் உடையவை |
# சனவரி 7

## பிறப்புகள்

- 1502 &ndash; பதின்மூன்றாம் கிரகோரி (திருத்தந்தை) (இ. 1585)
- 1831 &ndash; ஈன்றிக் வொன் இசுட்டீபன், பன்னாட்டு அஞ்சல் ஒன்றியத்தை ஆரம்பித்த செருமானியர் (இ. 1897)
- 1844 &ndash; பெர்னதெத் சுபீரு, பிரான்சியப் புனிதர் (இ. 1879)
- 1851 &ndash; ஜார்ஜ் ஆபிரகாம் கிரியெர்சன், பிரித்தானிய மொழியியல் அறிஞர் (இ. 1941)
- 1920 &ndash; அலஸ்ட்டயர் பில்கிங்டன், ஆங்கிலேய இயந்திரத் தொழில்நுட்பவியலாளர் (இ. 1995)
- 1925 &ndash; தங்கம்மா அப்பாக்குட்டி, யாழ்ப்பாணத்தின் சமய, சமூக செயற்பாட்டாளர் (i. 2008)
- 1938 &ndash; பி. சரோஜாதேவி, தென்னிந்தியத் திரைப்பட நடிகை (இ. 2025)
- 1943 &ndash; சடாகோ சசாகி, அணுகுண்டினால் பாதிக்கப்பட்ட சப்பானியப் பெண் பிள்ளை (இ. 1955)
- 1945 &ndash; சுலாமித் பயர்சுடோன், கனடிய பெண்ணியவாதி (இ. 2012)
- 1948 &ndash; சோபா டே, இந்திய எழுத்தாளர்
- 1948 &ndash; இசிரோ மிசுகி, சப்பானியப் பாடகர், நடிகர்
- 1953 &ndash; பாக்கியராஜ், தென்னிந்தியத் திரைப்பட இயக்குநர், நடிகர்
- 1964 &ndash; நிக்கோலஸ் கேஜ், அமெரிக்க நடிகர், இயக்குநர், தயாரிப்பாளர்
- 1967 &ndash; இர்பான் கான், இந்திய நடிகர் (இ. 2020)
- 1971 &ndash; ஜெரமி ரெனர், அமெரிக்க நடிகர்
- 1972 &ndash; எஸ். பி. பி. சரண், தென்னிந்தியத் திரைப்படப் பின்னணிப் பாடகர், நடிகர்
- 1976 &ndash; ஹரிஷ் ராகவேந்திரா, தென்னிந்தியத் திரைப்படப் பாடகர், நடிகர்
- 1979 &ndash; பிபாசா பாசு, இந்திய நடிகை
# சனவரி 7

## இறப்புகள்

- 1943 &ndash; நிக்கோலா தெஸ்லா, செருபிய-அமெரிக்க இயற்பியலாளர், பொறியியலாளர் (பி. 1856)
- 1978 &ndash; வெ. சாமிநாத சர்மா, தமிழகத் தமிழறிஞர், பன்மொழி அறிஞர் (பி. 1895)
- 1987 &ndash; லட்சுமி, தமிழக எழுத்தாளர் (பி. 1921)
- 1989 &ndash; இறோகித்தோ, சப்பானியப் பேரரசர் (பி. 1901)
- 1995 &ndash; சம்பந்தன், ஈழத்து சிறுகதை எழுத்தாளர் (பி. 1913)
- 1995 &ndash; முரே ரோத்பார்ட், அமெரிக்கப் பொருளியலாளர், வரலாற்றாளர் (பி. 1926)
- 1996 &ndash; வி. குமார், தமிழகத் திரைப்பட இசையமைப்பாளர் (பி. 1934)
- 2011 &ndash; சிலோன் சின்னையா, இலங்கைத் தமிழ்த் திரைப்பட நடிகர் (பி. 1941)
- 2015 &ndash; பி. எஸ். அப்துர் ரகுமான், இந்தியத் தொழிலதிபர் (பி. 1927)
- 2015 &ndash; ஜார்ஸ் போலான்ஸ்கி, துனீசிய-பிரான்சிய கேலிச்சித்திர வரைஞர் (பி. 1934)
- 2016 &ndash; முப்தி முகமது சயீத், இந்திய அரசியல்வாதி (பி. 1936)
# சனவரி 7

## சிறப்பு நாள்

- நத்தார் (கிழக்கு மரபுவழி திருச்சபை யூலியன் நாட்காட்டி)
- இனவழிப்பு நாளில் இருந்து விடுதலை (கம்போடியா)
# உயரம் தாண்டுதல்

**உயரம் பாய்தல்** என்பது தடகள விளையாட்டுக்களில் ஒன்றாகும். இதிலே போட்டியாளர்கள், குறித்த அளவு உயரங்களில் கிடை நிலையில் வைக்கப்படும் சட்டம் (bar) ஒன்றைத் தாண்டிப் பாய்தல் வேண்டும். ஜேவியர் சாட்டோமேயர் (Javier Sotomayor) என்பவரே இப்பொழுது இவ்விளையாட்டில் உலக சாதனையாளராக உள்ளார். இவர் பாய்ந்த உயரம் 8 அடி 1/2 அங்குலம் ஆகும்.
# உயரம் தாண்டுதல்

## போட்டி விதிகளும் நடைமுறைகளும்

இவ்விளையாட்டுக்கான போட்டி ஒன்றில், தாண்ட வேண்டிய சட்டம் ஆரம்பத்தில் குறைந்த அளவு உயரத்தில் வைக்கப்படும். பின்னர், ஒரு குறிப்பிட்ட அளவினால் உயர்த்திச் செல்லப்படும். இந்த அளவு பொதுவாக 3 சமீ அல்லது 5 சமீ ஆக இருக்கும். சாதனைகளுக்காகப் பாயும் போது உயரம் ஒவ்வொரு சதம மீட்டரால் உயர்த்தப்படுவதும் உண்டு. எந்த உயரத்தில் தொடங்குனது என்பதை ஒவ்வொரு போடியாளரும் தாங்களே தீர்மானித்துக் கொள்ளலாம். ஆனால், ஒரு குறிப்பிட்ட உயரத்தை ஒருவர் தாண்டி விட்டால், பின்வருபவர்கள் அதிலும் குறைந்த உயரத்தில் பாயத் தொடங்க முடியாது. ஒரு குறிப்பிட்ட உயரத்தை முயற்சிப்பதா இல்லையா என்பதைப் போட்டியாளரே தீர்மானித்துக் கொள்லலாம். ஒவ்வொரு போட்டியாளருக்கும் ஒரு குறிப்பிட்ட உயரத்தைத் தாண்ட மூன்று வாய்ப்புக்கள் வழங்கப்படும். அவ்வுயரத்தைப் பாயத் தொடங்கிய பின்னரும், தொடர்ந்து வரும் வாய்ப்புக்களை விட்டுவிட்டு அடுத்த உயரத்தைப் பாய முயற்சிக்கலாம். ஆனால், குறிப்பிட்டதொரு உயரத்தில் மூன்று வாய்ப்புக்களிலும் தோல்வியுறும் போட்டியாளர்கள், போட்டியிலிருந்து விலக்கப்படுவர். அதிக உயரம் தாண்டும் போட்டியாளர் வெற்றி பெற்றவர் ஆவார். ஒன்ன்றுக்கு மேற்பட்ட போட்டியாளர்கள் ஒரே அளவு ஆகக்கூடிய உயரத்தைத் தாண்டியிருந்தால், இறுதி உயரத்தைப் பாயும்போது, குறைந்த அளவு வாய்ப்புக்களைப் பயன்படுத்தியவரே வென்றவராக அறிவிக்கப்படுவார். இதிலும் சமநிலை காணப்பட்டால், முழுப் போட்டியிலும் குறைந்த அளவு தோல்வியில் முடிந்த முயற்சிகளுடன் கூடிய போட்டியாளர் வெல்வார். இதிலும் முடிவு எட்டப்பட முடியாவிட்டால், அப்போட்டியாளர்கள் மீண்டும் பாய வாய்ப்பு அளிக்கப்படும். இவ்வாறு அளிக்கப்படும் மேலதிக வாய்ப்புக்களும், சாதனைகளுக்காகக் கணக்கில் எடுக்கப்படும்.
# வார்ப்புரு:PD-Canada

| <small>The media description page should identify which reason applies, and should also have a rationale explaining the copyright status of the work in the U.S. Some Canadian photographs created before 1949 may be copyrighted outside of Canada, such as e.g. the images of Yousuf Karsh.</small> | } |
| --- | --- |
<includeonly></includeonly><noinclude></noinclude>
# அ. ஜெ. கனகரத்னா

**அலோசியசு ஜெயராஜ் கனகரத்னா** அல்லது **ஏ. ஜே. கனகரத்னா** (*A. J. Canagaratna*, ஆகத்து 26, 1934 - அக்டோபர் 11, 2006) ஆங்கிலப் பத்திரிகைத்துறையில் உழைத்தவரும் தலைசிறந்த விமர்சகரும் ஈழத்து எழுத்தாளரும் ஆவார். ஆங்கில இலக்கியம், தமிழ் இலக்கியம், இலக்கிய விமர்சனம், நவீன இலக்கியம், நாடகம் என்று பல்துறை ஆளுமை மிக்கவராகத் திகழ்ந்தவர். பல இளம் எழுத்தாளர்களுக்கு வழிகாட்டியாகவும், ஆசானாகவும் அடக்கமான தொண்டு செய்த இவர் பொதுவாக *ஏஜே* என்றே அழைக்கப்பட்டார்.
# அ. ஜெ. கனகரத்னா

## வாழ்க்கைக் குறிப்பு

ஊர்காவற்துறையைப் பிறப்பிடமாகக் கொண்ட அலோசியஸ் ஜெயராஜ் கனகரத்னா யாழ்ப்பாணத்தில் வளர்ந்தவர். யாழ்ப்பாணம் சம்பத்தரிசியார் கல்லூரியின் பழைய மாணவராவார். பேராதனைப் பல்கலைக்கழகத்தில் ஆங்கிலத்தைச் சிறப்புப் பாடமாகக் கற்றுத் தேறினார். யாழ். புனித பத்திரிசியார் கல்லூரி, மட்டக்களப்பு தம்பிலுவில் மகா வித்தியாலயம் ஆகிய பாடசாலைகளில் ஆங்கில ஆசிரியராக இருந்த ஏ.ஜே. பின்னர்யாழ் பல்கலைக்கழகத்தில் சுமார் 18 ஆண்டு காலம் ஆங்கில போதனாசிரியராகப் பணிபுரிந்தார்.
# அ. ஜெ. கனகரத்னா

## பத்திரிகைத் துறையில்

*சிலோன் டெய்லி நியூஸ்* (*Ceylon Daily News*) பத்திரிகையில் ஆசிரியர் குழுவில் கடமையாற்றிய ஏ.ஜே, பின்னர் யாழ்ப்பாணத்தில் இருந்து வெளிவந்த *Co-Operatur* இன் ஆசிரியராகவும் *Saturday Review* பத்திரிகையின் இணை ஆசிரியராகவும் பணியாற்றினார். *திசை* பத்திரிகையின் பிரதம ஆசிரியராகவும் பணியாற்றியிருக்கிறார்.  
பல தமிழ்ச் சிறுகதைகள், கவிதைகள், கட்டுரைகளை ஆங்கிலத்திற்கு மொழிபெயர்த்து, உள்நாட்டு ஆங்கிலப் பத்திரிகைகளில் வெளியிட்ட பெருமைக்கு உரியவர். இலங்கையின் மற்றொரு சிறந்த விமர்சகரான றெஜி சிறிவர்த்தனாவின் ஆக்கங்களை 2 தொகுதிகளாக வெளியிட்டார்.
# அ. ஜெ. கனகரத்னா

## விருதுகள்

*சாகித்திய அக்கடமி* விருது உட்பட பல விருதுகளைப் பெற்ற இவர் 2004 ஆம் ஆண்டில், சிறந்த தமிழறிஞர் விருதையும் பெற்றார். கனடாவில் இருந்து வெளியாகும் ""காலம்* இலக்கிய சஞ்சிகை *ஏ.ஜே.சிறப்பிதழ்* ஒன்றை வெளியிட்டிருந்தது. அந்நாட்டின் *இலக்கியத் தோட்டம்'' அமைப்பு அண்மையில் அவருக்கு ஐம்பதினாயிரம் ரூபா வழங்கிக் கௌரவித்தது.
# அ. ஜெ. கனகரத்னா

## மறைவு

அவர் சிறிது காலம் சுகவீனமுற்று மருத்துவ சிகிச்சைக்காகக் கொழும்பு சென்றிருந்தவேளை கொழும்பு தேசிய வைத்தியசாலையில் அக்டோபர் 11, 2006 அன்று காலமானார்.
# அ. ஜெ. கனகரத்னா

## வெளியான நூல்கள்

- *மத்து*, (கட்டுரைத் தொகுதி, மித்ர பதிப்பகம், சென்னை, 2000)
- *செங்காவலர் தலைவர் யேசுநாதர்* (கட்டுரைத் தொகுதி, மித்ர பதிப்பகம், சென்னை, 2000)
- *மாக்ஸிசமும் இலக்கியமும்*
- Selected Writings of Regi Siriwardena: Vol 1 & Vol 2 - Edited by ''A. J. Canagaratna'
# சிற்றிஸென்டியம்

**சிற்றிஸெண்டியம்** திட்டமானது விக்கிப்பீடியாவை உருவாக்கியவர்களுள் ஒருவரான *லாரி சாங்கரினால்* செப்டம்பர் 15, 2006 அன்று முன்மொழியப் பட்டதிட்டமானது விக்கிப்பீடியாவின் ஓர் கிளைத் திட்டமாகும். இத்திட்டமானது மக்களால் (Citizen) சுருக்கமாக (Compendium) எடுத்துரைத்தல் என்ற பொருள்படும்
# சிற்றிஸென்டியம்

## இத்திட்டத்தின் இயல்புகள்

Citizendium.org இன் கருத்துப் படி இது விக்கிப்பீடியாவின் ஓர் கிளைத்திட்டமாகவே ஆரம்பிக்கப்படும். குனூ கட்டற்ற அனுமதி மூலம் ஆங்கில விக்கிப்பீடியாவின் தேர்ந்தெடுக்கப் பட்ட கட்டுரை அல்லாது ஓவ்வொரு கட்டுரையும் சிற்றிஸெண்டியத்தில் சேமிக்கப் படும். எனினும் சிற்றிஸெண்டியம் குழு மின்னஞ்சலில் உள்ளவர்களின் கருத்துப் படி ஆங்கில் விக்கிப்பீடியாவில் அநேகமான கட்டுரைகள் கலைக்களஞ்சியத் தரத்தில் இல்லை எனவே எல்லாக கட்டுரைகளையும் இணைப்பது சிற்றிஸெண்டியதின் தரத்தைப் பாதிக்கும் என்று கருதுகின்றார்கள். காலப்போக்கில் சிற்றிஸெண்டியம் திட்டத்தில் மேம்படுத்தப்படாத கட்டுரைகள் விக்கிப்பீடியாவில் இருந்து மேம்படுத்தப் படும்.  
இந்தத திட்டத்தில் இலக்கானது துறைசார் வல்லுனர்களைப் பயன்படுத்தி புதிய சுருக்கமாக அறிவைப் பரப்புவதாகும். வல்லுனர்களின் வழிகாட்டல்களில் மக்கள் எழுதும் திட்டமே இதுவாகும். வல்லுனர்களின் கல்வித் தராதரங்கள் திறந்த முறைமூலமாகக் கண்டறியப் படும்.
# சிற்றிஸென்டியம்

## முன்மொழியப் பட்ட கொள்கைகளும் கட்டமைப்புக்களும்

**சிற்றிசெண்டியம்** திட்டத்தில் எவரும் எதேச்சையாக எழுதமுடியாது.
# சிற்றிஸென்டியம்

## பன்மொழிக் கலைக்களஞ்சியம்

ஆரம்பத்தில் ஆங்கிலத்தில் மட்டுமே இருக்கும் இந்தத் திட்ட்மானது பின்னர் ஏனைய மொழிகளுக்கும் விரிவு படுத்தப்படும் என்று எதிர்வுகூறப்படுகின்றது.
# சிற்றிஸென்டியம்

## கருத்துக்கள்

நியூபீடியா திட்டமும் வல்லுனர்களின் வழிகாட்டலில் இணையமூடான கலைக்களஞ்சியம் ஒன்றை உருவாக்கும் திட்டம் ஆரம்பிக்கப்பட்டு பெரிதாகக் கட்டுரைகள் ஏதும் இல்லாமல் தோல்வியில் இடைநிறுத்தப் பட்டது. இத்திட்டமும் நியூபிடியாக் கொள்கைகளை ஓரளவு கொண்டுள்ளதால் வெற்றிகொள்ளவது அவ்வளவு சுலபமான காரியம அல்லது. தவிர ஆங்கில மொழியிலேயே இன்னமும் இத்திட்டத்தில் கட்டுரைகள் இல்லை தமிழில் வருவதற்கு நீண்டகாலம் எடுக்கலாம் அல்லது தமிழில் வராமலும் போகலாம். இப்போதைக்கு விக்கிப்பீடியாவில் கவனம் செலுத்துவதே நல்லது.  
de:Larry Sanger#Citizendium
# அக்டோபர் 12

## பிறப்புகள்

- 1537 &ndash; ஆறாம் எட்வர்டு, இங்கிலாந்து மன்னர் (இ. 1553)
- 1798 &ndash; முதலாம் பேதுரு, பிரேசில் பேரரசர் (இ. 1834)
- 1811 &ndash; தாமஸ் சி. ஜெர்டன், பிரித்தானிய விலங்கியளாளர், தாவரவியளாளர், மருத்துவர் (இ. 1872)
- 1864 &ndash; காமினி ராய், வங்காளக் கவிஞர், சமூகப் பணியாளர் (இ. 1933)
- 1891 &ndash; இதித் ஸ்டைன், செருமானிய-யூத மெய்யியலாளர் (இ. 1942)
- 1891 &ndash; எஸ். வையாபுரிப்பிள்ளை, தமிழறிஞர், பதிப்பாளர் (இ. 1956)
- 1896 &ndash; எயுஜேனியோ மொண்டாலே, நோபல் பரிசு பெற்ற இத்தாலியக் கவிஞர் (இ. 1981)
- 1906 &ndash; முல்க் ராஜ் ஆனந்த், இந்திய புதின எழுத்தாளர் (இ. 2004)
- 1911 &ndash; விஜய் மேர்ச்சன்ட், இந்தியத் துடுப்பாளர் (இ. 1987)
- 1912 &ndash; நெ. து. சுந்தரவடிவேலு, தமிழகத் தமிழறிஞர், கல்வியாளர் (இ. 1993)
- 1913 &ndash; தம்பையா ஏகாம்பரம், இலங்கைத் தமிழ் அரசியல்வாதி (இ. 1961)
- 1918 &ndash; மு. அ. சிதம்பரம், தமிழகத் தொழிலதிபர் (இ. 2000)
- 1918 &ndash; கே. கே. பிர்லா, இந்தியத் தொழிலதிபர் (இ. 2008)
- 1921 &ndash; ஆர்ட் குலொக்கி, களிமண்ணால் செய்யப்படும் இயங்குபடங்களின் முன்னோடி (இ. 2010)
- 1935 &ndash; சிவ்ராஜ் பாட்டீல், இந்திய அரசியல்வாதி
- 1935 &ndash; லூசியானோ பாவ்ராட்டி, இத்தாலியப் பாடகர், நடிகர் (இ. 2007)
- 1942 &ndash; எஸ். இராமச்சந்திரன், இலங்கையின் மலையக ஓவியர், சிற்பி, எழுத்தாளர் (இ. 2009)
- 1950 &ndash; சென் சூயி-பியான், தாய்வான் அரசியல்வாதி
- 1952 &ndash; யோசப் பொன்னையா, மட்டக்களப்பு கத்தோலிக்க மறைமாவட்டத்தின் முதலாவது ஆயர் (இ. 2025)
- 1968 &ndash; ஹியூ ஜேக்மன், ஆத்திரேலிய நடிகர், பாடகர்
- 1981 &ndash; சினேகா, தென்னிந்தியத் திரைப்பட நடிகை
- 1991 &ndash; அக்சரா ஹாசன், இந்தியத் திரைப்பட நடிகை
- 1992 &ndash; ஜோஷ் ஹட்சர்சன், அமெரிக்க நடிகர்
# அக்டோபர் 12

## இறப்புகள்

- 1845 &ndash; எலிசபெத் ஃபிரை, ஆங்கிலேயத் தாதி, சமூக சேவகர் (பி. 1780)
- 1870 &ndash; ராபர்ட் ஈ. லீ, அமெரிக்க இராணுவத் தளபதி, பொறியியலாளர் (பி. 1807)
- 1914 &ndash; மார்கரெட் ஈ. நைட், அமெரிக்க கண்டுபிடிப்பாளர் (பி. 1838)
- 1946 &ndash; வெ. ப. சுப்பிரமணிய முதலியார், தமிழகக் கால்நடை மருத்துவர், நூலாசிரியர், கவிஞர் (பி. 1857)
- 1967 &ndash; ராம் மனோகர் லோகியா, இந்திய அரசியல்வாதி (பி. 1910)
- 1976 &ndash; ராணி சந்திரா, மலையாளத் திரைப்பட நடிகை (பி. 1949)
- 1979 &ndash; வி. மாணிக்கவாசகம், மலேசிய அரசியல்வாதி (பி. 1926)
- 1993 &ndash; வ. சுப்பையா, தமிழக விடுதலைப் போராட்ட செயற்பாட்டாளர் (பி. 1911)
- 1997 &ndash; ஜான் டென்வர், அமெரிக்கப் பாடகர், நடிகர் (பி. 1943)
- 2011 &ndash; தென்னிசு இரிட்சி, சி நிரலாகக் மொழியைக் கண்டுபிடித்த அமெரிக்கர் (பி. 1941)
- 2013 &ndash; ஜார்ஜ் எர்பிக், அமெரிக்க வானியலாளர் (பி. 1920)
# அக்டோபர் 12

## சிறப்பு நாள்

- கொலம்பசு நாள் (எல் சால்வடோர், உருகுவை, வெனிசுவேலா, பெலீசு, கோஸ்ட்டா ரிக்கா)
- விடுதலை நாள் (எக்குவடோரியல் கினி, எசுப்பானியாவிடம் இருந்து 1968)
- குழந்தைகள் நாள் (பிரேசில்)
# சனவரி 6

## பிறப்புகள்

- 255 &ndash; முதலாம் மர்செல்லுஸ், திருத்தந்தை, உரோமை ஆயர் (இ. 309)
- 1412 &ndash; ஜோன் ஆஃப் ஆர்க், பிரான்சிய வீராங்கனை, புனிதர் (இ. 1431)
- 1500 &ndash; அவிலா நகரின் யோவான், எசுப்பானியப் புனிதர் (இ. 1569)
- 1878 &ndash; கார்ல் சாண்ட்பர்க், அமெரிக்கக் கவிஞர், வரலாற்றாளர் (இ. 1967)
- 1883 &ndash; கலீல் ஜிப்ரான், லெபனான்-அமெரிக்க கவிஞர், ஓவியர் (இ. 1931)
- 1899 &ndash; சிற்றம்பலம் கார்டினர், இலங்கைத் தொழிலதிபர், திரைப்படத் தயாரிப்பாளர் (இ. 1960)
- 1910 &ndash; ஜி. என். பாலசுப்பிரமணியம், கருநாடக இசைப் பாடகர், நடிகர் (இ. 1965)
- 1917 &ndash; சி. எஸ். ஜெயராமன், நடிகர், இசையமைப்பாளர், திரைப்படப் பாடகர் (இ. 1995)
- 1924 &ndash; கிம் டாய் ஜுங், தென்கொரியக் குடியரசுத் தலைவர், அமைதிக்கான நோபல் பரிசு பெற்றவர் (இ. 2009)
- 1936 &ndash; க. பொ. இளம்வழுதி, புதுச்சேரி எழுத்தாளர் (இ. 2013)
- 1942 &ndash; தெணியான், ஈழத்து எழுத்தாளர்
- 1945 &ndash; ஜெயந்தி, தென்னிந்தியத் திரைப்பட நடிகை (இ. 2021)
- 1955 &ndash; ரோவன் அட்கின்சன், ஆங்கிலேய நடிகர்
- 1959 &ndash; கபில் தேவ், இந்தியத் துடுப்பாட்டக்காரர்
- 1967 &ndash; ஏ. ஆர். ரகுமான், இந்தியத் திரைப்பட இசையமைப்பாளர், பாடகர்
- 1989 &ndash; பியா பஜ்பை, தென்னிந்தியத் திரைப்பட நடிகை
# சனவரி 6

## இறப்புகள்

- 1731 &ndash; எடியென்னே பிரான்கோயிஸ் ஜெப்ராய், பிரான்சிய மருத்துவர், வேதியியலாளர் (பி. 1672)
- 1852 &ndash; லூயி பிரெயில், பார்வையற்றவர்களுக்கான பிரெயில் எழுத்தை உருவாக்கிய பிரான்சியர் (பி. 1809)
- 1884 &ndash; கிரிகோர் மெண்டல், செக் நாட்டு தாவரவியலாளர் (பி. 1822)
- 1918 &ndash; கியார்கு கேன்ட்டர், செருமானியக் கணிதவியலாளர், மெய்யியலாளர் (பி. 1845)
- 1919 &ndash; தியொடோர் ரோசவெல்ட், அமெரிக்காவின் 26வது குடியரசுத் தலைவர் (பி. 1858)
- 1937 &ndash; ஆந்திரே பெசெத், கனடியப் புனிதர் (பி. 1845)
- 1943 &ndash; அரங்கசாமி நாயக்கர், புதுவை விடுதலைக்காகப் போராடியவர், தமிழறிஞர் (பி. 1884)
- 1944 &ndash; என்றி புய்சன், பிரான்சிய வளிமண்டல ஆய்வாளர் (பி. 1873)
- 1945 &ndash; விளாதிமிர் வெர்னாத்ஸ்கி, உருசிய வேதியியலாளர் (பி. 1863)
- 1966 &ndash; டி. எஸ். சொக்கலிங்கம், தமிழக இதழியலாளர், எழுத்தாளர் (பி. 1899)
- 1990 &ndash; பாவெல் செரன்கோவ், நோபல் பரிசு மெற்ற உருசிய இயற்பியலாளர் (பி. 1904)
- 1997 &ndash; பிரமீள், ஈழத்து எழுத்தாளர், கவிஞர் (பி. 1939)
- 2017 &ndash; ஓம் பூரி, இந்திய நடிகர் (பி. 1950)
# சனவரி 6

## சிறப்பு நாள்

- நத்தார் (ஆர்மீனியா)
- வேட்டி நாள் (இந்தியா)
# விக்கிப்பீடியா:உங்களுக்குத் தெரியுமா/2009

__NOTOC__ __NOEDITSECTION__  
;டிசம்பர் 27, 2009  
<hr>  
;டிசம்பர் 13, 2009  
<hr>
;சூலை 19, 2009  
<hr>
;சூலை 12, 2009  
<hr>
;சூன் 29, 2009  
<hr>
;சூன் 21, 2009  
<hr>
;சூன் 14, 2009  
<hr>
;சூன் 7, 2009  
<hr>
;மே 31, 2009  
<hr>
;மே 17, 2009
இடம்பெறவில்லை
<hr>
;மே 10, 2009  
<hr>
;மே 3, 2009  
<hr>
;ஏப்ரல் 26, 2009  
<hr>
;ஏப்ரல் 19, 2009  
<hr>
;ஏப்ரல் 12, 2009  
<hr>
;ஏப்ரல் 5, 2009  
<hr>
;மார்ச் 22, 2009  
<hr>
;மார்ச் 15, 2009  
<hr>
;மார்ச் 8, 2009  
<hr>
;மார்ச் 1, 2009  
<hr>
;பெப்ரவரி 22, 2009  
<hr>
;பெப்ரவரி 15, 2009  
<hr>
;பெப்ரவரி 8, 2009  
<hr>
;பெப்ரவரி 1, 2009  
<hr>
;சனவரி 25, 2009  
<hr>
;சனவரி 18, 2009  
<hr>
;சனவரி 11, 2009  
<hr>
;சனவரி 4, 2009
# திப்பு சுல்தான்

**திப்பு சுல்தான்** (, 1 திசம்பர் 1751 – 4 மே 1799) என்பவர் தென்னிந்தியாவை அடிப்படையாகக் கொண்டிருந்த மைசூர் அரசின் ஓர் ஆட்சியாளர் ஆவார். இவர் பொதுவாக "மைசூரின் புலி" என்று குறிப்பிடப்பட்டார். ஏவூர்தி சேணேவிகளைப் பயன்படுத்துவதில் இவர் ஒரு முன்னோடியாகத் திகழ்ந்தார். இரும்பு உருளைகளையுடைய மைசூர் ஏவூர்திகளை இவர் மேம்படுத்தினார். இவரது ஆட்சிக் காலத்தின் போது மைசூரின் பொருளாதாரமானது அதன் உச்சநிலையை அடைந்தது. பொள்ளிலூர் போர் மற்றும் சீரங்கப்பட்டிண முற்றுகை உள்ளிட்ட ஆங்கிலேய-மைசூர்ப் போர்களின் போது பிரித்தானியப் படைகள் மற்றும் அவர்களது கூட்டாளிகளின் முன்னேற்றங்களுக்கு எதிராக இவர் ஏவூர்திகளை களத்தில் பயன்படுத்தினார்.
# திப்பு சுல்தான்

### சமூக அமைப்பு

#### நீதி அமைப்பு

திப்பு சுல்தான் இந்து மற்றும் முஸ்லீம் குடிமக்களுக்காக இரு சமூகங்களிலிருந்தும் நீதிபதிகளை நியமித்தார். ஒவ்வொரு மாகாணத்திலும், முஸ்லிம்களுக்குக் காஜி மற்றும் இந்துக்களுக்கு பண்டிட் நியமிக்கப்பட்டிருந்தது. உயர் நீதிமன்றங்களும் இதே போன்ற அமைப்பைக்கொண்டிருந்தது.
# திப்பு சுல்தான்

### சமூக அமைப்பு

#### ஒழுக்க அறம் நிர்வாகம்

அவரது நிர்வாகத்தில் மதுபானம் மற்றும் விபச்சாரம் கறாராகத் தடைசெய்யப்பட்டிருந்தது. கஞ்சா போன்ற போதை தரும் பொருட்களின் பயன்பாடு மற்றும் உற்பத்தியும் தடைசெய்யப்பட்டது.  
கேரளாவில் பல கணவர் மனம் நடைமுறைகளை, திப்பு சுல்தானால் தடைசெய்யப்பட்டது. முந்தைய காலங்களில் முலை வரி பண்பாட்டால் கேரளாவில் அனைத்து பெண்களின் மார்பகங்களையும் மறைப்பது நடைமுறையில் இல்லாததினால், அனைத்து பெண்களும் மார்பகங்களை மறைக்கலாம் என்பதற்காக ஒரு ஆணையை நிறைவேற்றினார்.  
ஆணை பின்வருமாறு:  
பாலகாட்டின் முழு பிரதேசங்களிலும் (அதாவது, மலை காடுகளின் கீழே உள்ள நாட்டில்) பெரும்பாலான இந்துப் பெண்கள் தங்கள் மார்பகங்களையும் மறைக்காமல், தலைவிரித்து அவிழ்த்துக் கொண்டு செல்கிறார்கள். இது விலங்குகளைப் போன்று நடத்துவதாகும். இந்தப் பெண்களில் யாரும் இனி ஒரு முழுமையான அங்கி (மார்பகங்களை மறைக்க), மற்றும் முக்காடு இல்லாமல் வெளியே செல்லக் கூடாது.
# திப்பு சுல்தான்

### சமயக் கொள்களைகள்

#### இந்துக்களுடனான உறவுகள்

##### இந்து அதிகாரிகள்
திப்பு சுல்தானின் பொருளாளராகக் கிருஷ்ணா ராவ் என்பவரும், ஷாமையா ஐயங்கார் அவரது தபால் மற்றும் காவல்துறை அமைச்சராகவும், அவரது சகோதரர் ரங்கா ஐயங்கார் ஒரு அதிகாரியாகவும், பூர்ணையா என்பவர் "மிர் அசாஃப்" எனும் மிக முக்கியமான பதவியையும் வகித்தார். முகலாய அரசவையில், மூல்சந்த் மற்றும் சுஜன் ராய் அவரது தலைமை முகவர்களாக இருந்தனர், மேலும் அவரது "பெஷ்கர்" தலைவரான சுபா ராவும் என்பவரும் ஒரு இந்துவாக இருந்தார்.
# திப்பு சுல்தான்

## ஆட்சியின் சிறப்பு

- அக்காலத்திலேயே கலப்பின விதைகள், உயர்ரகப் பயிர்கள் என்று விவசாயத்தில் பல புதுமைகளைப் புகுத்தினார்.
- கப்பல் கட்டும் தளம் அமைத்தார்
- இப்போதுள்ள பொதுவிநியோகத்திட்டம் அவர் ஆட்சியில் அப்போதே செயல்பாட்டில் இருந்தது.
- கிராமங்களும் நகரங்களுக்குச் சமமான வளர்ச்சியை அடைந்தன.
- போரில் ராக்கெட் தாக்குதல்களைப் பயன்படுத்தினார். இதற்குச் சான்றாக, வாலோபஸ் விண்வெளி நிலையத்தில் உள்ள ஒரு சித்திரத்தில் போரில் ஆசியர்கள் ராக்கெட் பயன்படுத்தும் படம் உள்ளதையும் அது மைசூர் போரில் திப்பு சுல்தான் படை ஆங்கிலேயர்மேல் நடத்திய தாக்குதலைக் குறிப்பதையும் இந்தியாவின் குடியரசு முன்னாள் தலைவர் ஏ.பி.ஜே.அப்துல் கலாம் கண்டு வியந்துள்ளார்.
# திப்பு சுல்தான்

## காரன் வாலீஸின் சிலை

திப்பு சுல்தானுக்கு ஆதரவாக இருந்தவர்களை சூழ்ச்சியாலும், திப்பு சுல்தானை மைசூர் யுத்தத்திலும் தோற்கடித்த காரன் வாலீஸ், ஸ்ரீரங்கப்பட்டின உடன்படிக்கையின்படி பணத்திற்காகத் திப்புவின் இரண்டு மகன்களையும் பணயமாகப் பிடித்து வைத்துக் கொண்டான். சென்னை கோட்டை அருங்காட்சியகத்தில் உள்ள காரன் வாலீஸ் சிலையில் சரணடைந்த திப்புவின் மகன்களைத் தன்னுடன் வைத்துக் கொண்டிருக்கும் காட்சி சித்திரிக்கப்பட்டிருக்கிறது.
துரோகத்தின் சின்னமாகக் கருதப்பட்ட இச்சிலை, பொதுமக்களின் எதிர்ப்பால், காரன் வாலீஸ் சிலை சென்னையில் ஊர்ப்பகுதியிலிருந்து அகற்றப்பட்டு, சென்னை ஜார்ஜ் கோட்டை அருங்காட்சியகத்தில் வைக்கப்பட்டது.
# திப்பு சுல்தான்

## ஏலம்

2015 ஆம் ஆண்டு இவர் பயன்படுத்திய 30 ஆயுதங்கள் லண்டனில் உள்ள போன்ஹாம்ஸ் ஏல நிறுவனத்தில் ஏலம் விடப்பட்டது. இந்த ஏலத்தில் 6 மில்லியன் பவுண்டுகள் வசூலானது.
# அக்டோபர் 13

## நிகழ்வுகள்

- 54 &ndash; உரோமைப் பேரரசர் **குளோடியசு** (படம்) நஞ்சுண்ட நிலையில் மர்மமான முறையில் இறந்தார், அவரது நான்காவது மனைவியின் மகன் நீரோ பேரரசனானார்.
- 1269 &ndash; வெசுட்மினிஸ்டர் மடத்தின் இன்றைய தேவாலயம் திறக்கப்பட்டது.
- 1307 &ndash; நூற்றுக்கணக்கான தேவாலய புனித வீரர்கள் பிரான்சில் நான்காம் பிலிப்பு மன்னரின் ஆட்களால் கைது செய்யப்பட்டனர்.
- 1332 &ndash; ரிஞ்சின்பால் கான், மங்கோலியரின் ககான் ஆகவும், யுவான் பேரரசனாகவும் முடிசூடினான். இவன் 53 நாட்கள் மட்டும் பதவியில் இருந்தான்.
- 1399 &ndash; இங்கிலாந்து மன்னர் நான்காம் என்றியின் முடிசூட்டு விழா வெஸ்ட்மின்ஸ்டர் மடம்யில் நடைபெற்றது.
- 1644 &ndash; சுவீடன்-டச்சு கடற்படையினர் பெகுமாம் சமரில் டென்மார்க் கடற்படையைத் தோற்கடித்து, 1,000 இற்கும் அதிகமானோரைச் சிறைப்பிடித்தனர்.
- 1710 &ndash; பிரெஞ்சு அகாடியாவின் தலைநகர் போர்ட்-ரோயல் பிரித்தானியப் படைகளிடம் வீழ்ந்தது.
- 1792 &ndash; வெள்ளை மாளிகைக்கான அடிக்கல் நாட்டப்பட்டது.
- 1821 &ndash; மெக்சிக்கோ பேரரசு விடுதலையை பகிரங்கமாக அறிவித்தது.
- 1881 &ndash; இன்றைய எபிரேய மொழியின் முதலாவது அறியப்பட்ட உரையாடல் எலியேசர் பெந்யெகுடாவினால் பதியப்பட்டது.
- 1884 &ndash; அனைத்துலக நேரம் கணிக்கும் இடமாக இலண்டனில் உள்ள கிறீனிச்சு தெரிவு செய்யப்பட்டது.
- 1885 &ndash; ஜோர்ஜியா தொழில்நுட்பப் பல்கலைக்கழகம் அமைக்கப்பட்டது.
- 1892 &ndash; புகைப்படங்கள் வாயிலாக முதலாவது வால்வெள்ளியை எட்வர்ட் பார்னார்டு கண்டறிந்தார்.
- 1917 &ndash; யாழ்ப்பாணம் மாநகராட்சிப் பகுதி மத்திய, மேற்கு, கிழக்கு என மூன்று பிரிவுகளாகப் பிரிக்கப்பட்டன.
- 1923 &ndash; துருக்கியின் தலைநகர் இஸ்தான்புல் இலிருந்து அங்காராவுக்கு மாற்றப்பட்டது.
- 1943 &ndash; இரண்டாம் உலகப் போர்: இத்தாலியின் புதிய அரசு நேசப் படைகளுடன் இணைந்து செருமனியுடன் போர் தொடுத்தது.
- 1944 &ndash; இரண்டாம் உலகப் போர்: லாத்வியாவின் தலைநகர் ரீகா சோவியத்தின் செஞ்சேனையினால் கைப்பற்றப்பட்டது.
- 1953 &ndash; டட்லி சேனநாயக்கா இலங்கைப் பிரதமர் பதவியைத் துறந்தார்.
- 1972 &ndash; உருகுவை வான்படை விமானம் ஒன்று அந்தீசு மலைகளில் மோதியது. டிசம்பர் 23 ஆம் நாள் 45 பேர்களில் 16 பேர் மட்டும் மீட்கப்பட்டனர்.
- 1972 &ndash; மாஸ்கோவுக்கு வெளியே ஏரோபுளொட் விமானம் ஒன்று வீழ்ந்து நொருங்கியதில் 174 பேர் உயிரிழந்தனர்.
- 1976 &ndash; பொலிவியாவைச் சேர்ந்த போயிங் 707 சரக்கு விமானம் ஒன்று சாண்டா குரூசு நகரில் வீழ்ந்ததில் தரையில் நின்ற 97 பேர் (பெரும்பாலானோர் குழந்தைகள்) உட்பட 100 கொல்லப்பட்டனர்.
- 1990 &ndash; லெபனான் உள்நாட்டுப் போர் முடிவுக்கு வந்தது. சிரியப் படைகள் லெபனானின் பல பகுதிகளைத் தாக்கின. அரசுத்தலைவர் மாளிகையில் இருந்து ஜெனரல் மைக்கேல் அவுன் வெளியேற்றப்பட்டார்.
- 1992 &ndash; அன்டோனொவ் விமானம் ஒன்று உக்ரைன், கீவ் நகருக்கருகில் வீழ்ந்ததில் 8 பேர் உயிரிழந்தனர்.
- 2010 &ndash; சிலியில் நிலக்கரிச் சுரங்கம் ஏற்பட்ட விபத்தினால் 69 நாட்களாக சுரங்கத்தில் சிக்கிய அனைத்து 33 சுரங்கத் தொழிலாளரும் மீட்கப்பட்டனர்.
- 2013 &ndash; மத்தியப் பிரதேசம், ததியா மாவட்டத்தில் ரத்தன்கார் மாதா கோவிலில் நவராத்திரி நாளில் பாலம் ஒன்றில் ஏற்பட்ட நெரிசலில் 115 பேர் உயிரிழந்தனர், 110 பேர் காயமடைந்தனர்.
- 2014 &ndash; இலங்கையில் 1990 முதல் இடைநிறுத்தப்பட்டிருந்த யாழ்ப்பாணம் வரையான யாழ்தேவி தொடருந்து சேவை, 24 ஆண்டுகளுக்குப் பின்னர் ஆரம்பிக்கப்பட்டது.
- 2016 &ndash; மாலைத்தீவுகள் பொதுநலவாயத்தில் இருந்து வெளியேறுவதாக அற்வித்தது.
# அக்டோபர் 13

## பிறப்புகள்

- 1884 &ndash; சி. டபிள்யூ. டபிள்யூ. கன்னங்கரா, இலங்கையில் இலவசக் கல்வியை அறிமுகப்படுத்தியவர், அரசியல்வாதி (இ. 1969)
- 1908 &ndash; புதுவை சிவம், புதுச்சேரி கவிஞர், இதழாளர், நாடக ஆசிரியர் (இ. 1989)
- 1910 &ndash; ஹரிவான்ஷ் லால் பூன்ஜா, இந்திய ஆன்மிகவாதி (இ. 1997)
- 1911 &ndash; கு. வன்னியசிங்கம், இலங்கை அரசியல்வாதி (இ. 1959)
- 1911 &ndash; அசோக் குமார், இந்திய நடிகர், பாடகர் (இ. 2001)
- 1925 &ndash; மார்கரெட் தாட்சர், ஐக்கிய இராச்சியத்தின் பிரதமர் (இ. 2013)
- 1931 &ndash; காவலூர் ராஜதுரை, ஈழத்து எழுத்தாளர் (இ. 2014)
- 1936 &ndash; சிட்டி பாபு, இந்திய வீணைக் கலைஞர், இசையமைப்பாளர் (இ. 1996)
- 1936 &ndash; பொ. வே. பக்தவச்சலம், மார்க்சியவாதி (இ. 2007)
- 1937 &ndash; ஏ. எச். எம். பௌசி, இலங்கை அரசியல்வாதி
- 1947 &ndash; அவி லேர்னர், இசுரேலியத் திரைப்படத் தயாரிப்பாளர்
- 1948 &ndash; நுசுரத் பதே அலி கான், பாக்கித்தானியப் பாடகர், இசைக் கலைஞர் (இ. 1997)
- 1956 &ndash; கிறிசு கார்ட்டர், அமெரிக்கத் திரைப்பட இயக்குநர், தயாரிப்பாளர்
- 1982 &ndash; இயன் தோப், ஆத்திரேலிய நீச்சல் வீரர்
- 1990 &ndash; பூஜா ஹெக்டே, தென்னிந்தியத் திரைப்பட நடிகை
# அக்டோபர் 13

## இறப்புகள்

- 54 &ndash; குளோடியசு, உரோமைப் பேரரசர் (பி. கிமு 10)
- 1240 &ndash; ரஸியா பேகம். தில்லி சுல்தானா (பி. 1205)
- 1695 &ndash; எப்ரேம் தெ நேவேர், சென்னையின் முதல் கிறித்தவ மறைபணியாளர் (பி. 1603)
- 1911 &ndash; சகோதரி நிவேதிதை, ஐரிய-இந்திய சமூகப் பணியாளர் (பி. 1867)
- 1953 &ndash; செர்கேய் இவனோவிச் பெலியாவ்சுகி, சோவியத்-உருசிய வானியலாளர் (பி. 1883)
- 1956 &ndash; சங்கரலிங்கனார், தமிழக செயற்பாட்டாளர், போராளி
- 1987 &ndash; வால்டர் பிராட்டன், நோபல் பரிசு பெற்ற அமெரிக்க இயற்பியலாளர், பொறியியலாளர் (பி. 1902)
- 1987 &ndash; கிஷோர் குமார், இந்தியப் பாடகர், நடிகர், தயாரிப்பாளர், இயக்குநர் (பி. 1929)
- 2000 &ndash; கண்டதேவி எஸ். அழகிரிசாமி, தமிழக வயலின் இசைக்கலைஞர் (பி. 1925)
- 2015 &ndash; கருப்பையா வேலாயுதம், இலங்கை மலையக அரசியல்வாதி, தொழிற்சங்கத் தலைவர் (பி. 1950)
- 2016 &ndash; 9-ம் இராமா, தாய்லாந்து மன்னர் (பி. 1927)
- 2017 &ndash; பி. எஸ். சூசைதாசன், இலங்கைத் தமிழ் அரசியல்வாதி (பி. 1934)
- 2018 &ndash; அன்னபூர்ணா தேவி, இந்துத்தானி இசைக்கலைஞர் (பி. 1927)
- 2018 &ndash; ஜாக்கின் அற்புதம், இந்தியத் தன்னார்வத் தொண்டர் (பி. 1947)
# அக்டோபர் 13

## சிறப்பு நாள்

- பன்னாட்டு இயற்கை பேரழிவு குறைப்பு நாள்
# பாரதி (திரைப்படம்)

**பாரதி** திரைப்படம் 2000 ஆம் ஆண்டு வெளிவந்த தமிழ்த் திரைப்படமாகும். ஞான ராஜசேகரன் இயக்கத்தில் வெளிவந்த இத்திரைப்படம் மகாகவி சுப்பிரமணிய பாரதியின் வரலாற்றை மையமாக வைத்து எடுக்கப்பட்டிருப்பது குறிப்பிடத்தக்கது. பாரதியாராக சாயாஜி ஷிண்டேயும், செல்லம்மாவாக தேவயானியும் நடித்துள்ள இத்திரைப்படம் 2000 ஆம் ஆண்டின் சிறந்த திரைப்படத்திற்கான **தேசிய விருதை**ப் பெற்றதும் குறிப்பிடத்தக்கது.
# பாரதி (திரைப்படம்)

## கதைச்சுருக்கம்

இத்திரைப்படம் மகாகவி சுப்பிரமணிய பாரதியின் வாழ்க்கை வரலாற்றுத் திரைப்படமாகும். இந்திய விடுதலைப் பேராட்டத்தில் பாரதியின் பங்கையும், பாரதியின் உயர்வான சிந்தனைகளும் இப்படத்தின் மூலமாக நாம் அறிந்து கொள்ளலாம்.
# பாரதி (திரைப்படம்)

## நடிகர்கள்

| நடிகர் | கதாப்பாத்திரம் |  |
| --- | --- | --- |
| சாயாஜி ஷிண்டே | சுப்பிரமணிய பாரதி |  |
| தேவயானி | செல்லம்மாள் |  |
| புஷ்பாக் ரமேஷ் | சிறு வயது பாரதியாக |  |
| ரமேஷ் குமார் | பாரதியின் நண்பராக |  |
| நிழல்கள் ரவி | எஸ். பி. ஒய். சுரேந்திரநாத் ஆர்யா |  |
| டி. பி. கஜேந்திரன் | குவளை | } |
# பாரதி (திரைப்படம்)

## வகை

கலைப்படம் / வரலாற்றுப்படம்
# பாரதி (திரைப்படம்)

## பாடல்கள்

இத்திரைப்படம் இளையராஜா இசையமைத்த திரைப்படமாகும்  
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | *அக்கினி குஞ்சொன்று* | கே. ஜே. யேசுதாஸ் | சுப்பிரமணிய பாரதி |  |
| 2 | *பாரத சமுதாயம்* | கே. ஜே. யேசுதாஸ் | சுப்பிரமணிய பாரதி |  |
| 3 | *எதிலும் இங்கு* | மது பாலகிருஷ்ணன் | புலமைப்பித்தன் |  |
| 4 | *பிரெஞ்ச் இசை* | இளையராஜா | - |  |
| 5 | *கேளடா மானிடவா* | ராஜ்குமார் பாரதி | சுப்பிரமணிய பாரதி |  |
| 6 | *மயில்போல பொண்ணு* | பவதாரிணி | மு. மேத்தா |  |
| 7 | *நல்லதோர் வீணை* | மனோ, இளையராஜா | சுப்பிரமணிய பாரதி |  |
| 8 | *நின்னைச் சரணடைந்தேன்* | பாம்பே ஜெயஸ்ரீ | சுப்பிரமணிய பாரதி |  |
| 9 | *நின்னைச் சரணடைந்தேன்* | இளையராஜா | சுப்பிரமணிய பாரதி |  |
| 10 | *நிற்பதுவே நடப்பதுவே* | ஹரிஷ் ராகவேந்திரா | சுப்பிரமணிய பாரதி |  |
| 11 | *வந்தேமாதரம்* | மது பாலகிருஷ்ணன் | சுப்பிரமணிய பாரதி | } |
# பாரதி (திரைப்படம்)

## இவற்றையும் காண்க

- காமராஜ்
- பெரியார்
# தமிழ்த் திரைப்படப் பாடகிகளின் பட்டியல்

## தமிழ்த் திரைப்படப் பாடகிகள்

1. அல்கா அஜித்
1. அனிதா கார்த்திகேயன்
1. அனுபமா
1. ஆண்டாள்
1. ஆஷா போஸ்லே
1. பி. சுசீலா
1. ஜிக்கி
1. எம். எஸ். ராஜேஸ்வரி
1. எஸ். ஜானகி
1. சித்ரா
1. வாணி ஜெயராம்
1. நித்யஸ்ரீ
1. எஸ். பி. சைலஜா
1. சுவர்ணலதா
1. மகாலட்சுமி ஐயர்
1. எல். ஆர். ஈஸ்வரி
1. பம்பாய் ஜெயஸ்ரீ
1. ஹரிணி
1. கவிதா கிருஷ்ணமூர்த்தி
1. சாதனா சர்க்கம்
1. மின்மினி
1. வசுந்தரா தாஸ்
1. சுஜாதா மோகன்
1. கல்பனா
1. அனுராதா ஸ்ரீராம்
1. பவதாரிணி
1. கல்யாணி மேனன்
1. மாலதி லட்சுமணன்
1. பரவை முனியம்மா
1. சுதா ரகுநாதன்
1. சுருதி ஹாசன்
1. சுனந்தா
1. ஸ்வேதா
1. மஹதி
1. மாதங்கி
1. சைலஜா
1. அனுபமா
1. சின்மயி
1. ஷ்ரேயா கோஷல்
# தமிழ்த் திரைப்படப் பாடகிகளின் பட்டியல்

## மேலும் பார்க்க

- தமிழ்த் திரைப்படப் பாடகர்களின் பட்டியல்
# இந்திய நாடாளுமன்றம்

**இந்திய நாடாளுமன்றம்** (*Parliament of India*) என்பது இந்தியக் குடியரசு நாட்டில் சட்டம் இயற்றும் அதிகாரம் கொண்ட மன்றமாகும். இது மாநிலங்களவை (Rajya Sabha) மற்றும் மக்களவை (Lok Sabha) என்று இரு பகுதிகளைக் கொண்டுள்ளது. இவை இரண்டும் இந்திய அரசியலமைப்பு சட்டத்தின் கீழ் உருவாக்கப்பட்டவை ஆகும்.  
அமைச்சரவை நாடாளுமன்றத்திற்கு, அதிலும் குறிப்பாக மக்களவைக்குக் கடமையுற்றது.  
மாநிலங்களவையின் 233 உறுப்பினர்கள் மாநில சட்டமன்ற உறுப்பினர்களால் தேர்ந்தெடுக்கப்படுகின்றனர். மேலும் 12 உறுப்பினர்கள் குடியரசுத் தலைவரால் நியமிக்கப்படுகின்றார்கள். இவர்கள் ஆறு ஆண்டுகளுக்குப் பணிபுரிவார்கள். மூன்றில் ஒரு பகுதி மாநிலங்களவை உறுப்பினர்கள் இரண்டு ஆண்டுகளுக்கு ஒரு முறை தேர்தலுக்குச் செல்ல வேண்டியிருக்கும். மக்களவை, மக்களால் நேரடியாகத் தேர்ந்தெடுக்கப்படும் 543 உறுப்பினர்களை கொண்டிருக்கின்றது. மக்களவைக்கு ஐந்து ஆண்டுகளுக்கு ஒரு முறை தேர்தல் நடைபெறும்.  
செயல் அதிகாரம் பிரதமரிடமும் அவரின் தலைமையின் கீழ் இயங்கும் அமைச்சரவையிடமும் இருக்கின்றது. நாடாளுமன்றத்தில் பெரும்பான்மை உள்ள கட்சி அல்லது கூட்டணியின் தலைவரைக் குடியரசுத் தலைவர் பிரதமராக நியமிப்பார். பிரதமரின் ஆலோசனைக்கு ஏற்ப பிற அமைச்சர்களைக் குடியரசுத் தலைவர் அங்கீகரிப்பார்.
# இந்திய நாடாளுமன்றம்

## நாடாளுமன்ற விதிகளும் நடைமுறையும்

- நாடாளுமன்ற மேலவையிலோ(மாநிலங்களவை) கீழவையிலோ (மக்களவை) பேசும் நாடாளுமன்ற உறுப்பினர், ஆங்கிலம், இந்தி மற்றும் எட்டாவது அட்டவணையில் உள்ள பிற மொழிகள் ஆகியவற்றில் ஏதேனும் ஒரு மொழியில் பேசலாம். இந்தி, ஆங்கிலம் அல்லாது எட்டாவது அட்டவணையில் உள்ள மொழியில் பேச விரும்புவோர், அரை மணி நேரம் முன்கூட்டியே பேச விரும்பும் மொழியைக் குறிப்பிட வேண்டும். உறுப்பினர் பேசுவதை மொழிபெயர்ப்பாளர்கள் மற்றவர்களுக்கு ஆங்கிலத்திலும், இந்தியிலும் மொழிபெயர்த்துக் கூறுவர். மொழிபெயர்ப்பு வசதி தமிழ், மலையாளம், கன்னடம், தெலுங்கு, மராத்தி, ஒரியா, சமசுகிருதம், பஞ்சாபி, மணிப்புரி ஆகிய மொழிகளுக்கு மட்டும் உள்ளது.
# இந்திய நாடாளுமன்றம்

## இந்திய நாடாளுமன்ற மக்களவை

**மக்களவை** அல்லது **லோக் சபா** இந்திய நாடாளுமன்றத்தின் கீழ் அவை ஆகும். இந்த அவையின் உறுப்பினர்கள் மக்களால் நேரடித் தேர்தலின் மூலம் தேர்ந்தெடுக்கப்படுகின்றனர்.  
இந்த அவையின் மொத்த உறுப்பினர்களின் எண்ணிக்கை 543. இஃது ஒன்றியப் பிரதேச தொகுதிகளையும், நியமன உறுப்பினர்களான ஆங்கிலோ இந்தியர் இருவரையும் உள்ளடக்கிய எண்ணிக்கையாகும். இஃது இந்திய அரசியலமைப்பு சட்ட விதி 81 இல் கூறப்படுள்ளதின்படி வரையறுக்கப்பட்டதாகும்.  
ஆங்கிலோ இந்தியரை பொறுத்தவரை இதுவே இந்த அவையின் அதிகபட்ச அமர்வு எண்ணிக்கையாகும் இருப்பினும் குடியரசுத் தலைவர் இந்த எண்ணிக்கை குறித்து மறுதலிக்கும் பட்சத்தில் இந்த எண்ணிக்கையைக் கூட்டவோ குறைக்கவோ அரசியல் சட்டத்தில் வழிவகை செய்யப்பட்டுள்ளது.  
2009 ஆம் ஆண்டு நடைபெற்ற தேர்தலின் மூலம் இந்த அவை நாட்டின் 15 ஆவது மக்களவையை தொடங்கியுள்ளது. இவர்கள் மக்களின் நேரடியான சார்பாளர்கள் ஆவர். இவர்களின் பதவிக்காலம் ஐந்து ஆண்டுகள் ஆகும். அதன்பிறகு இதன் ஆயுள் மற்றும் பொறுப்புகள் தானாகவே செயலிழந்துவிடும். அவசரநிலைப் பிரகடன காலத்தின் இதன் செயல்பாடுகளைக் குறிப்பிட்டகாலம் வரை முடக்கப்படலாம் அல்லது ஓராண்டு காலம் வரை நீட்டித்து முடக்கலாம். மக்களவையைத் தலைமையேற்று வழிநடத்துபவராக மக்களவைத் தலைவர் செயல்படுகின்றார். இவரின் வழிகாட்டுதலின்படி மக்களவை உறுப்பினர்கள் மக்களவையில் செயல்படுகின்றனர்.  
தற்பொழுது 17 ஆவது மக்களவை நடைபெறுகின்றது. மக்களவைத் தொகுதிக்கான எல்லைகள் மற்றும் சீரமைவுகள் ஒவ்வொரு மக்கள் தொகை கணக்கெடுப்பின்போதும் அல்லது தேர்தல் ஆணையத்தினராலும் மேற்கொள்ளப்படும். இருப்பினும் ஏற்கனவே தேர்ந்தெடுக்கப்பட்ட உறுப்பினரை இந்த சீரமைவுகள் பாதிக்காது. அவர் தேர்ந்தெடுக்கப்பட்டதின்படி அந்த மக்களவையின் ஆயுள் முழுவதும் தொடர்வார்.
# இந்திய நாடாளுமன்றம்

## இந்திய நாடாளுமன்ற மாநிலங்களவை

மாநிலங்களவை அல்லது ராஜ்ய சபா இந்திய நாடாளுமன்றத்தின் 245 உறுப்பினர்கள் கொண்ட மேலவை ஆகும். இவர்களில் 12 பேர் இந்திய குடியரசுத் தலைவரால் நியமிக்கப்படுகிறார்கள். இவர்கள் கலை, இலக்கியம், அறிவியல் போன்ற அவரவர்களுக்குரிய துறைகளில் சிறந்து விளங்குபவர்களாக இருப்பர். இந்த 12 பேரைத் தவிர்த்து மற்றவர் மாநில சட்டசபை உறுப்பினர்களால் தேர்ந்து எடுக்கப்படுவர். இதன் கட்டமைவு இந்திய அரசியலமைப்பு சட்ட விதி 81 இல் கூறப்பட்டுள்ளதின்படி அமைக்கப்பட்டுள்ளது.  
இவர்களின் பதவிக்காலம் ஆறு ஆண்டுகள். மேல்சபையின் மூன்றில் இரண்டு பங்கு உறுப்பினர்களின் பதவிக்காலம் ஒவ்வொரு இரண்டு ஆண்டுகளுக்கு ஒருமுறை பூர்த்தியாகும். குடியரசுத் துணைத்தலைவர் இந்த அவையின் தலைவராக இருப்பார்.  
மாநிலங்களவை கூட்டங்கள் மக்களவை கூட்டங்களைப் போல் அல்லாமல் தொடர்ச்சியாக நடைபெறுவதாகும் சபை கலைப்பிற்கு இது பொருந்தாது. இதன் அதிகாரங்கள் மக்களவைக்கு ஈடானதாகவும் மக்களவைக்கென வழங்கப்பட்டுள்ள அதிகாரத்தைக் குறைக்காதனவாகவும் கருதப்படுகின்றது. இரு அவைகளினாலும் எதிரொலிக்கும் சர்ச்சைகளை இரு அவைகளின் கூட்டு, கூட்டு அமர்வின் மூலம் தீர்வு காணப்படுகின்றது. இவ்வாறு நடைபெறும் கூட்டு அமர்வுகளில் மக்களவை மாநிலங்களைவையை விட இரு மடங்கு உறுப்பினர்களைக் கொண்டதாக இருப்பினும், மாநிலங்களவை உண்மையான நடப்பிலுள்ள (defacto) தடை (வீட்டோ) அதிகாரங்களைக் கொண்டதாகக் கூட்டு கூட்டங்களில் கருதப்படுகின்றது.  
மாநிலங்களவையின் தற்பொழுதய அலுவல் நிலை (ex-officio) கூட்டத் தலைவராக இந்தியக் குடியரசுத் துணைத் தலைவர் மேதகு ஜகதீப் தன்கர் பொறுப்பேற்றுள்ளார். துணைக் கூட்டத் தலைவர் அவ்வப்பொழுது நடைபெறும் கூட்டங்களின் தன்மைக்கேற்ப தற்காலிமாகக் கூட்டத்லைவர் இல்லாத பொழுது பொறுப்பேற்கின்றனர்.  
- மாநிலங்களவையின் முதல் கூட்டம் மே 13, 1952 அன்று தொடங்கப்பட்டது.
# இந்திய நாடாளுமன்றம்

## நாடாளுமன்ற கட்டடம்

நாடாளுமன்றம் அல்லது இந்தியில் *சன்சத் பவன்* எனப்படும் இம்மண்டபம் வட்டவடிவ அமைப்பில் கட்டப்பட்டுள்ளது. இதை வடிவமைத்து நிர்மானித்தவர்கள் சர் எட்வின் லுத்தியன்ஸ் மற்றும் சர் எர்பர்ட் பேக்கர். பிரித்தானிய கட்டிடக் கலை வல்லுநரான இவர்கள் 1912-1913 ஆண்டுகளில் வடிவமைக்கப்பட்டு இதன் கட்டுமானம். 1921 இல் தொடங்கப்பட்டு பின் 1927 இல் மாநிலங்களவைக்காகவும் (home of the concil of state), மைய சட்டமன்றத்திற்காகவும் மற்றும் இளவரசர்களின் மாளிகைக்காகவும் (Chamber of Princes) திறக்கப்பட்டது. 8 ஆம் நூற்றாண்டில் கட்டப்பட்ட சவ்சாத் யோகினி கோவிலின் தோற்றமே இந்திய நாடாளுமன்றத்தின் முன்மாதிரி என்றும் கூறப்படுகின்றது.  
இதன் வெளி கட்டுமான சுவர் 144 பளிங்குத்தூண்களால் நிறுத்தப்பட்டுள்ளது. இதன் அவைகள் மைய மண்டபமான ஜன்பத் அருகில் அமைக்கப்பட்டுள்ளது. இதனின்று செல்வதற்கு வசதியாக குடியரசுத்தலைவர் மாளிகைக்கு இணைக்கும் பாதை ஒன்று அமைக்கப்பட்டுள்ளது. இதன் தோற்றத்தை இந்திய கேட் பகுதியில் இருந்தும் பார்க்கமுடியும்.  
இட வசதியைக் கருத்தில் கொண்டு கட்டப்பட்ட புதிய நாடாளு மன்றக் கட்டடத்தைப் பிரதமர் நரேந்திர மோடி 2023 மே 20-ஆம் திறந்து வைத்தார். பழைய இந்தக் கட்டடம் விடைபெற்றுக்கொள்கிறது.
# சனவரி 5

## பிறப்புகள்

- 1592 – ஷாஜகான், முகலாயப் பேரரசர் (இ. 1666)
- 1876 – கொன்ராடு அடேனார், மேற்கு செருமனியின் அரசுத்தலைவர் (இ. 1967)
- 1893 – பரமஹம்ச யோகானந்தர், இந்திய-அமெரிக்க குரு (இ. 1952)
- 1902 – ரா. கிருஷ்ணசாமி நாயுடு, தமிழக அரசியல்வாதி (இ. 1973)
- 1926 – ஆர். முத்துசாமி, இலங்கைத் திரைப்பட இசையமைப்பாளர், பாடகர் (இ. 1988)
- 1926 – ஜே. பி. ஜெயரத்தினம், சிங்கப்பூர் அரசியல்வாதி (இ. 2008)
- 1927 – சிவாய சுப்ரமணியசுவாமி, இறைவன் கோவிய நிறுவிய அமெரிக்கர், யோக சுவாமிகளின் சீடர் (இ. 2001)
- 1928 – சுல்பிக்கார் அலி பூட்டோ, பாக்கித்தானின் 4வது அரசுத்தலைவர் (இ. 1979)
- 1928 – தில்லைச் சிவன், இலங்கை எழுத்தாளர்
- 1931 – சாருஹாசன், இந்தியத் திரைப்பட நடிகர், இயக்குநர், தொலைக்காட்சி நடிகர்
- 1932 – உம்பெர்த்தோ எக்கோ, இத்தாலிய மெய்யியலாளர் (இ. 2016)
- 1934 – முரளி மனோகர் ஜோஷி, இந்திய அரசியல்வாதி
- 1937 – சித்தி அமரசிங்கம், ஈழத்துக் கலைஞர், பதிப்பாளர் (இ. 2007)
- 1938 – முதலாம் வான் கார்லோஸ், எசுப்பானிய அரசர்
- 1938 – நுகுகி வா தியங்கோ, கென்ய எழுத்தாளர்
- 1939 – எம். ஈ. எச். மகரூப், இலங்கை அரசியல்வாதி (இ. 1997)
- 1941 – மன்சூர் அலி கான் பட்டோடி, இந்தியத் துடுப்பாளர் (இ. 2011)
- 1953 – ஆனந்த் சர்மா, இந்திய அரசியல்வாதி
- 1955 – மம்தா பானர்ஜி, மேற்கு வங்காளத்தின் முதலமைச்சர்
- 1956 – பிராங் வால்டர் சென்மர், செருமனியின் 14-ஆவது அரசுத்தலைவர்
- 1959 – பாண்டியன், தமிழகத் திரைப்பட நடிகர் (இ. 2008)
- 1968 – கனிமொழி, இந்திய அரசியல்வாதி
- 1969 – மர்லின் மேன்சன், அமெரிக்கப் பாடகர், நடிகர்
- 1975 – பிராட்லி கூப்பர், அமெரிக்க நடிகர், தயாரிப்பாளர்
- 1976 – கஞ்சா கறுப்பு, தமிழ்த் திரைப்பட நகைச்சுவை நடிகர்
- 1986 – தீபிகா படுகோண், இந்தியத் திரைப்பட நடிகை
- 1993 – லலித் பாபு, இந்திய சதுரங்க வீரர்
# சனவரி 5

## இறப்புகள்

- 1625 – சைமன் மாரியசு, செருமானிய வானியலாளர் (பி. 1573)
- 1762 – எலிசவேத்தா பெட்ரோவ்னா, உருசியப் பேரரசி (பி. 1709)
- 1913 – லூயி பால் கையேட்டே, பிரான்சிய இயற்பியலாளர் (பி. 1832)
- 1933 – கால்வின் கூலிஜ், அமெரிக்காவின் 30வது அரசுத்தலைவர் (பி. 1872)
- 1939 – ஓட்டோ க்லேம், தெருமானிய உளவியலாளர், மெய்யியலாளர் (பி. 1884)
- 1943 – ஜார்ஜ் வாஷிங்டன் கார்வர், அமெரிக்கத் தாவரவியலாளர், கண்டுபிடிப்பாளர் (பி. 1864)
- 1952 – விக்டர் ஹோப், இசுக்கொட்டிய அரசியல்வாதி, இந்தியாவின் 46வது தலைமை ஆளுநர் (பி. 1887)
- 1970 – மாக்ஸ் போர்ன், நோபல் பரிசு பெற்ற செருமானிய இயற்பியலாளர் (பி. 1882)
- 1973 – வெ. துரையனார், இந்திய விடுதலைப் போராட்டத்தில் பங்குகொண்ட தென்னாப்பிரிக்கர் (பி. 1891)
- 1975 – அ. சீனிவாச ராகவன், தமிழக எழுத்தாளர் (பி. 1905)
- 1981 – அரால்டு இயூரீ, நோபல் பரிசு பெற்ற அமெரிக்க வேதியியலாளர் (பி. 1893)
- 2000 – குமார் பொன்னம்பலம், இலங்கைத் தமிழ் அரசியல்வாதி (பி. 1938)
- 2014 – எய்சேபியோ, மொசாம்பிக்-போர்த்துக்கீச கால்பந்து வீரர் (பி. 1942)
- 2018 – யோன் யங், அமெரிக்க விண்வெளி வீரர் (பி. 1930)
- 2018 – தாமசு பாப், அமெரிக்க வானியலாளர், ஏல்-பாப் வால்வெள்ளியைக் கண்டுபிடித்தவர் (பி. 1949)
- 2021 – ஆ. மாதவன், கேரளத் தமிழ் எழுத்தாளர் (பி. 1934)
- 2022 – காமகோடியன், தமிழ்த் திரைப்படப் பாடலாசிரியர்
- 2024 – ஜோசப் லெலிவெல்ட், அமெரிக்க ஊடகவியலாளர், எழுத்தாளர் (பி. 1937)
# சனவரி 5

## சிறப்பு நாள்

- தேசிய பறவை நாள் (ஐக்கிய அமெரிக்கா)
# இலட்சுமி மித்தல்

**இலட்சுமி நிவாசு மித்தல்** (லக்ஷ்மி நிவாஸ் மித்தல்) (சூன் 15, 1950) இலண்டன் நகரத்தில் வசிக்கும் இந்தியர். இராச்சசுத்தான் மாநிலத்தில் அமைந்துள்ள சுரு பகுதியில் சதுல்பூர் என்னும் ஊரில் பிறந்த இலட்சுமி மித்தல் இன்று கெனிங்சிட்டன், இலண்டனில் வசித்து வருகின்றார். பிரித்தானியாவிலேயே அதிக சொத்துக்களை உடைய இவர் அந்நாட்டின் பணக்காரர் பட்டியலில் முதலாவதாக உள்ளார்.  
இலட்சுமி மித்தல் சிறுவயதில் தனது கூட்டுக் குடும்பத்தினருடன் சதுல்பூரில் ஜந்து ஆண்டுகள் தங்கியிருந்தார். லக்ஷ்மி மித்தல், மார்வாரி அகர்வால் இனத்தைச் சேர்ந்த எளிமையான குடும்பத்தில் பிறந்தவர். இவரது பாட்டனார் இந்தியா விடுதலை அடைவதற்கு முன்னர் மார்வாரி தொழில் நிறுவனம் ஒன்றில் வேலை செய்தார். மேலும் இலட்சுமி மித்தலின் தந்தை மோகன் கொல்கத்தாவில் உள்ள இரும்புத் தொழிற்சாலை நிறுவனத்தில் பங்காளராக விளங்கினார். 1969 ஆம் ஆண்டு புனித சேவியர் கல்லூரி, கொல்கத்தா கல்லூரியில் இலட்சுமி மித்தல் பட்டம் பெற்றார்.  
1994 ஆம் ஆண்டுகளில் தந்தையின் தொழில் நிறுவனமாக விளங்கிய மித்தல் இரும்புத் தொழிலை வெளிநாடுகளில் வளர்க்கத் தொடங்கினார். இன்று உலகளவில் அதிக இரும்புகளைத் தயாரிக்கும் நிறுவனமாக உள்ள மித்தல் இரும்பு நிறுவனத்தின் தலைவராக இலட்சுமி மித்தல் திகழ்கிறார். 22 சூன் 2004 ஆம் ஆண்டு நடைபெற்ற இவர் மகள் வனிசாவின் திருமணத்திற்காக 65 மில்லியன் அமெரிக்க டாலர்கள் வரையிலான செலவுகளைச் செய்திருந்தார். மேலும் இத் திருமணமே உலகில் நடைபெற்ற அதிக செலவுகள் செய்யப்பெற்ற திருமண நிகழ்வாகும்.
# இலட்சுமி மித்தல்

## இவற்றையும் காண்க

- 2006 ஆம் ஆண்டின் உலக பணக்காரர்கள் பட்டியல்
# அ. பாலமனோகரன்

**அண்ணாமலை பாலமனோகரன்** (பிறப்பு: சூலை 7, 1942) ஈழத்தின் குறிப்பிடத்தக்க எழுத்தாளர். முல்லைத்தீவு மாவட்டத்திலுள்ள தண்ணீரூற்று என்ற ஊரில் பிறந்த இவர் *இளவழகன்* என்ற புனைபெயரில் பல சிறுகதைகளை எழுதியுள்ளார். வன்னி மண்ணின் மணம் கமழும் "நிலக்கிளி" என்னும் புதினம் சாகித்திய விருது பெற்றது. நாவல், சிறுகதை, மொழிபெயர்ப்பு, ஓவியம் என பலவழிகளில் தன் திறன் காட்டுபவர். புலம்பெயர்ந்து டென்மார்க்கில் வசித்து வருகிறார்.
# அ. பாலமனோகரன்

## கல்வியும் கல்விப்பணியும்

வட்டுக்கோட்டை யாழ்ப்பாணக் கல்லூரியில் கல்வி பயின்றவர். 1962-இல் ஆண்டான்குளம் அரசினர் தமிழ்க் கலவன் பாடசாலையில் தன் ஆசிரியப்பணியை ஆரம்பித்த இவர் பலாலி ஆசிரிய கலாசாலையில் ஆங்கில ஆசிரியருக்கான சிறப்புப் பயிற்சி பெற்ற பின் 1967-இல் மூதூர் முஸ்லிம் மகாவித்தியாலயத்தில் ஆசிரியப்பணி ஏற்றார். பின்னர் முள்ளியவளை வித்தியானந்தாக் கல்லூரியில் பணியாற்றினார்.
# அ. பாலமனோகரன்

## இலக்கியத்துறையில்

மூதூரில் ஆசிரியராக இருக்கும்போதுதான் முதுபெரும் எழுத்தாளரான வ. அ. இராசரத்தினத்தின் அறிமுகம் இவருக்குக் கிடைத்தது. இவரது இலக்கியப்பணிக்கு இந்த நட்பே காரணமானது. சிந்தாமணி பத்திரிகையில் வெளியான "மலர்கள் நடப்பதில்லை" என்பதே இவரது முதலாவது சிறுகதையாகும். 1973-இல் வீரகேசரி பிரசுரமாக இவரது புகழ்பெற்ற நாவலான 'நிலக்கிளி' வெளிவந்தது. அவ்வாண்டின் சிறந்த நாவலுக்கான சாகித்திய மண்டலப்பரிசு இந்நாவலுக்கே கிடைத்தது. மித்திரன் பத்திரிகையில் இவரது 'வண்ணக் கனவுகள்' என்ற தொடர் நாவல் வெளியானது.
# அ. பாலமனோகரன்

## இவரது நூல்கள்

- *நிலக்கிளி* - நாவல் - வீரகேசரிப் பிரசுரம்
- *கனவுகள் கலைந்தபோது* - நாவல் - வீரகேசரிப் பிரசுரம்
- *வட்டம்பூ*
- *குமாரபுரம்* - நாவல் - வீரகேசரிப் பிரசுரம்
- *தாய்வழித் தாகம்* - தென்னிந்தியாவில் வெளியான நாவல்
- *நந்தாவதி* - தென்னிந்தியாவில் வெளியான நாவல்
- *தீபதோரணங்கள்*- சிறுகதைத் தொகுதி
- *நாவல் மரம்* - டேனிய மொழியில் இவரது சிறுகதைத்தொகுதி
- *டேனியம்- தமிழ் அகராதி* - இவர் தொகுத்தது
# கேம் ரெயிலர்ஸ் இணையத்தளம்

**கேம் ரெயிலர்ஸ்** (Game trailers) இணையத்தளமானது புதியதாக மற்றும் பழைய நிகழ்பட ஆட்டங்களின் விளம்பர ஒளித்துண்டுகளை இலவசமாகக் காண்பிக்கப்படும் இணையத்தளமாக விளங்குகின்றது.மேலும் பல புதிய வெளியீடுகளான நிகழ்பட ஆட்டங்கள் நிகழ்பட ஆட்ட இயந்திரங்கள் போன்றவற்றின் செயற்திறன்கள் மற்றும் அதன் புள்ளிகள் பலவற்றினையும் தெளிவாக விளக்கும் இணையத்தளமாகவும் விளங்குகின்றது.இவ்விணையத்தளமானது எம்.டி.வி நிறுவனத்தினை நடத்தும் வியாகோம் நிறுவனத்தின் ஒரு வெளியீடு என்பதும் குறிப்பிடத்தக்கது.
# அகிரா குரோசாவா

**அகிரா குரோசாவா** (Akira Kurosawa) (சப்பானிய மொழி 黒澤 明 *குரோசாவா அகிரா*, 黒沢 明 ஷின்ஜிடாய், 23 மார்ச், 1910 - 6 செப்டம்பர், 1998) உலகப் புகழ்பெற்ற சப்பானியக் கலைப்பட இயக்குநராவார்.1943 ஆம் ஆண்டு வெளியான சன்ஷிரோ சுகடா என்ற திரைப்படத்தின் மூலம் இயக்குநராக அறிமுகமானார்.1993 ஆம் ஆண்டு தனது இறுதிப்படைப்பான மடடாயோ திரைப்படத்தினை இயக்கிய அகிரா குரோசாவா வாழ்நாள் சாதனையாளருக்கான ஆஸ்கார் விருதினையும் பிரெஞ்சு விருதான லீஜியன் டி ஹானர் விருதினையும் பெற்றவரென்பது குறிப்பிடத்தக்கது.